**Fülpösdaróc Község Önkormányzata Képviselő-testületének**

**5/2020. (IV.10.) önkormányzati rendelete**

**a kijárási korlátozásról szóló 95/2020. (IV.09.) Kormányrendeletben előírt szigorúbb szabályok megállapításáról**

Magyarország Kormánya a veszélyhelyzet kihirdetéséről szóló 40/2020. (III.11.) Kormányrendeletében Magyarország egész területére veszélyhelyzetet hirdetett ki.

Fülpösdaróc Község Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. 46.§ (4) bekezdésében döntéshozatalt biztosító jogkörében eljárva, Alaptörvény 32. cikk (1) bekezdés a) pontjában meghatározott feladatkörében eljárva, a kijárási korlátozás meghosszabbításáról szóló 95/2020. (IV.09.) Kormányrendelet 3.§-ra figyelemmel, a 6.§-ban kapott felhatalmazás alapján a következőket rendeli el:

**1.§** Fülpösdaróc községben a következő közterületek, a Kilátó, faluközpont, és a játszótér 2020. április 10. napján 8.00 órától- 2020. április 13. napján 24.00 óráig terjedő időtartamra zárva tart, azok nem látogathatóak, az ott tartózkodás tilos.

**2.§** Ez a rendelet 2020. április 10. napján 8.00 órakor lép hatályba, és 2020. április 14. napján hatályát veszti.

Fülpösdaróc, 2020. április 10.

Kovács Csaba dr.Sipos Éva

 polgármester jegyző

Megalkotta Fülpösdaróc Község Önkormányzatának Polgármestere 2020. április 10.napján.